Madrid, 15 de març de 2024

Rànquing Merco Talento

**HM Hospitales se situa entre les 100 millors empreses espanyoles per atraure i fidelitzar talent**

* La formació continuada, els beneficis socials, la promoció interna i del benestar són algunes de les claus que més valoren els professionals del Grup
* HM Hospitales també destaca en el rànquing sectorial ‘Assistència Sanitària’, la qual cosa implica un evident atractiu com a marca ocupadora

L’aposta decidida per generar un ecosistema laboral més amable i beneficiós pel treballador i l’empresa és des de fa anys una de les claus estratègiques   
d’HM Hospitales. Aquesta iniciativa global s'ha vist recompensada avui externament amb una fita històrica en l'àmbit de les relacions laborals del Grup, en entrar HM Hospitales per primera vegada el Top 100 de les millors empreses espanyoles per atraure i fidelitzar talent durant el 2023.

Aquest reconeixement ve de la mà del rànquing Merco Talento, que s'acaba de fer públic, considerat com el monitor d'ocupabilitat més fiable i independent d'Espanya, i que en aquesta edició ha complert la majoria d'edat.

“A HM Hospitales intentem traslladar als nostres treballadors, siguin sanitaris o no, una cultura pròpia dins del Grup basada en la vocació pels pacients i amb l’empatia amb els malalts. Tenim una filosofia de llarg termini i un model de molta identitat. Per això, dissenyem juntament amb els nostres empleats carreres professionals, les quals en l'àmbit sanitari, se centren en l'aposta per la docència i la investigació, i en altres camps professionals, en la formació contínua i la promoció interna, ja que són eines per atraure i conservar el talent professional”, assenyala el Dr. Juan Abarca Cidón, president d’HM Hospitales.

**Assistència Sanitària**

Un altre aspecte destacat del monitor Merco Talento és que HM Hospitales també se situa al Top 4 del rànquing sectorial 'Assistència Sanitària', la qual cosa implica un evident atractiu de la seva marca ocupadora. Aspectes com la formació continuada, els beneficis socials, la promoció interna i del benestar són algunes de les claus que més valoren els professionals del Grup. De fet, hi ha diverses iniciatives relatives a promoure una relació més directa i simplificada amb el departament de Personas & Talento. Igualment, hi ha iniciatives transversals de promoció de la seguretat a la feina, programes de retribució flexible per a assegurança mèdica familiar, guarderia o transport, accés incentivat a vacunes, assessorament jurídic gratuït, bestreta de nòmina o trasllats entre centres. Tot plegat materialitza l'aposta d’HM Hospitales per generar ecosistemes laborals més útils i favorables.

En concret, aquest rànquing mesura fortaleses com l'evolució de la satisfacció global pel conjunt de treballadors, el grau de recomanació per treballar en una empresa determinada, l'atracció del sector, que l'empresa sigui admirada per valors i resultats, el salari, la relació dels treballadors amb els comandaments intermedis, la conciliació, la motivació i el reconeixement.

Aquests resultats són fruit d'un exhaustiu procés d'enquestes a diferents stakeholders que analitzen la capacitat de les empreses per atraure i fidelitzar talent. En aquesta ocasió, el monitor ha comptat per elaborar-lo amb l'opinió de 35.640 treballadors, 7.066 universitaris i estudiants de FP, 870 alumni d'escoles de negoci, 8.001 ciutadans, 246 responsables de recursos humans, 85 de sindicats, 42 experts i headhunters, 84 catedràtics i 1.652.965 mencions analitzades a Merco Talento Digital, en col·laboració amb Nethodology.

**HM Hospitales**

HM Hospitales és el grup hospitalari privat de referència a nivell nacional que basa la seva oferta en l'excel·lència assistencial sumada a la investigació, la docència, la constant innovació tecnològica i la publicació de resultats.

Dirigit per metges i amb capital 100% espanyol, compta en l'actualitat amb més de 5.000 treballadors laborals que concentren els seus esforços en oferir una medicina de qualitat i innovadora centrada en la cura de la salut i el benestar dels seus pacients i familiars.

HM Hospitales està format per 49 centres assistencials: 21 hospitals, 3 centres integrals d'alta especialització en Oncologia, Cardiologia i Neurociències i 3 centres especialitzats en Medicina de la Reproducció, Salut Ocular i Salut Bucodental, a més de 22 policlíniques. Tots ells treballen de manera coordinada per oferir una gestió integral de les necessitats i requeriments dels seus pacients.

A Barcelona, HM Hospitales compta amb una xarxa assistencial conformada pels centres hospitalaris HM Nou Delfos, HM Sant Jordi, HM Nens i 3 policlíniques, que donen cobertura a totes les especialitats mèdiques i estan dotats amb tecnologia sanitària d'última generació. Tot per oferir als pacients de la Ciutat Comtal i de Catalunya un projecte assistencial, docent i investigador de referència de la sanitat privada i que s'integra a la xarxa assistencial nacional del Grup HM.

**Departamento de Comunicación HM Hospitales**

**Forma

Descripción generada automáticamente con confianza mediaMarcos García Rodríguez**

914 444 244 ext.110 667 184 600

[mgarciarodriguez@hmhospitales.com](mailto:mgarciarodriguez@hmhospitales.com)

[www.hmhospitales.com](http://www.hmhospitales.com)